આ અંગે મળતી માહિતી અનુસાર સુરત જિલ્લાના તાતીથૈયા ગામે આવેલ સાઈ વાટિકા કોમ્પ્લેક્ષની દુકાન નંબર-2 માં એક્સિસ બેંકના એ.ટી.એમ મશીનના ગત 27મી જૂનના રાત્રિ દરમ્યાન તસ્કરોએ એ.ટી.એમ મશીન તોડવાનો પ્રયાસ કર્યો હતો. આ ઘટનામાં કડોદરા પોલીસને બાતમી મળી હતી કે તાતીથૈયા ગામે આવેલ પારેખ એસ્ટેટમાં રહેતા બે ઇસમોએ આ ચોરીનો પ્રયાસ કર્યો હતો. જે બાતમીના આધારે પોલીસે પારેખ એસ્ટેટમાં જઈ બે ઈસમની ધરપકડ કરી હતી. પકડાયેલા ઇસમ રવિન્દ્ર સંતોષ શર્મા તથા શિવમ કમલસિંગ રાજપૂત નાઓની પૂછપરછ કરતાં જાણવા મળ્યું હતું કે રવિન્દ્ર શર્મા પાસે વતનમાં જવા માટે રૂપિયા ન હોવાથી તેણે તેના મિત્ર શિવમની મદદ લઈ ચોરીનો પ્રયાસ કર્યો હતો. શિવમની રિક્ષામાં બેસીને રવિન્દ્ર એ.ટી.એમ મશીન નજીક પહોંચ્યો હતો જ્યાં તેણે પેચ્યું અને પકડની મદદથી એ.ટી.એમ મશીન તોડવાનો પ્રયાસ કર્યો હતો. પોલીસે આ બંનેની ધરપકડ કરી આગળની તપાસ હાથ ધરી છે.